Mai Rään

Es plätscherd offs Dach,

de Wind bloost die Gardine e Stick zerick.

Ich here, siehn un fiehle,

no wochelonger Troggehät,

endlich e bisje Rään.

Es war se warm fier de April,

von Gärtner un de Bauere

hert ma nur Gestöhn.

Das wird e deieres Gemies

wenn das so weider gehd,

mir breichde dringend Wasser jetzd,

das gehd ähm offs Gemied.

Erschd freischde dich so frieh im Johr,

genieschd im wahrschde Sinn,

doch gleich denoh haschd du`s im Ohr,

das soll garnit so sin.

Do sitz ich jetzd un lauschdre still,

here die Trobbe falle,

die de Bauer jo so gere will,

un mit ihm noch manch annere.

De Herrgodd wird’s schon rischde,

wie all defor die Johr,

e klääner Mensch nur bischde,

bedank dich scheen defor.

Christel Liesler-Kneipp 2007